fi en nl en de da nn da da da da da en de tr sv da da nl da nl da da da da en nb da de da da da da ru nb da en da da da en sv da da fr da da da nb da da da da da da da da da da nb da da da da id da da fr da da da fr da da da da nb da da it da da da en sv da da sv nl da da pl da cs fi da en da da da da da da en
en blog om sund og slank livsstil
NEM KYLLING PÅ GRILLEN MED SALAT MED QUINOA, GRÆSKARKERNER OG FRISK BASILIKUM
En af dagene, hvor jeg var sygemeldt efter operationen, kom min kusine forbi ved frokosttid. Hun er sygeplejerske med skiftende vagter og kunne derfor komme forbi på den tid af dagen, og så kunne hun jo lige tilse mit sår og skifte plaster også, perfekt 🙂 Jeg havde nogle dage forinden modtaget nogle forskellige pakker med kylling til test fra Danpo, som har lavet nemme løsninger til grillen denne sommer, så det var jo oplagt at fyre op for min grillpande i mangel af muligheden for at grille rigtigt. Elsker min grillpande dog!
Disse spyd med inderfilet er allerede marinerede, så de var lige til at smide på panden i ca 10 min. Imens lavede jeg en dejlig mættende og smagfuld salat af flg:
Ristede græskarkerner med lidt salt
Og en hjemmelavet dressing i en fin flaske fra Søstrene Grene (resten kan gemmes i køleskabet):
Saft fra en halv citron
Superlækker, nem, hurtig, billig og sund frokost (eller aftensmad)!
KYLLINGEN ER MODTAGET TIL TEST
1 Comment CATEGORIES: Madtips og opskrifter TAGGED: kylling, opskrift, salat
Det her er virkelig nemt og godt! Lørdagskylling anno 2016. Det eneste, der i princippet adskiller dette fra foliebakkerne fra barndommen, er, at det er en hel kylling, og at den steges helt lufttæt. Det gør det bare lige lidt mere lækkert, og så får man også det gode brystkød med. Danpo kalder den dog selv Cook in te bag 🙂
I går aftes satte jeg mig for at prøve at lave den kylling, jeg havde fået sendt til test af Danpo. Det var måske lidt overdrevet at lave en hel kylling til mig selv, men jeg plukkede det resterende kød fra og laver en ret med det i aften og putter resten i fryseren til en lille salat eller sandwich på et andet tidspunkt. Så det var faktisk ret smart. Kyllingen skal blot sættes i ovnen i den pose og bakke, den kommer i. Den er krydret på forhånd med enten Piri piri (virkelig god smag) eller Salt og peber. 75 minutter på 200 grader – done! Og ingen svineri. Kyllingen havde samlet masser af smag inde i posen, og den duftede skønt, da jeg klippede posen op. Lårene og det andet kød løsnede sig nemt, da det var supermørt.
Jeg lavede en nem salat til af babyspinat, edamamebønner, tomat og frisk basilikum med en dejlig vinaigrette til af olivenolie, balsamico, flydende honning, dijonsennep, salg og peber.
Kan virkelig anbefale denne løsning til travle familier, og også når man laver mad alene, da der jo så er mad til flere dage. Fås i supermarkedet. Se mere HER
— PRODUKTET ER SPONSORERET —
Leave a Comment CATEGORIES: Madtips og opskrifter TAGGED: aftensmad, kylling
SUNDE ASIATISKE KYLLINGEDELLER MED FANTASTISK SMAG
Det er nok lige at slå stort nok brød op at kalde dem verdens bedste, hehe, men jeg tør godt love, at de er virkelige lækre! Jeg har før lavet asiatisk inspirerede kødboller/frikadeller, men plejer at bruge svinekød. Nu satte jeg mig for at lave dem med kyllingefars, som jeg var blevet nysgerrig på efter den inspirerende middag jeg fortalte om sidst, hvor vi netop fik kyllingedeller til forret, men også fordi det er et sundere alternativ til svine- og oksekød.
Jeg var lidt nervøs for om de blev både seje og tørre, for det synes jeg før, jeg har oplevet med hakket kylling, især når de er lavet i ovnen. Men det var ingenlunde tilfældet, tværtimod var de yderst saftige og smagfulde! Her finder i opskriften på dem, vi fik til middagen. Jeg har dog lavet min egen version, da jeg elsker krydderurter, og så snød jeg lidt med marinaden, hvor jeg blot brugte teriyaki-sauce fra Sticks’n Sushi, som jeg elsker (lignende kan købes i større supermarkeder og asiatiske købmænd, hvis du heller ikke gider lave den selv) 🙂
Som altid er mine opskrifter lidt på slump, men jeg brugte nogenlunde dette, som gav 14 stk.
450 g. hakket kylling
Revet skal fra en halv lime
En håndfuld frisk koriander
Et par striber Sriracha-sauce (stærk chikisauce som fås i de fleste supermarkeder, se mere HER)
Salt og peber (rigeligt)
1 stor spsk sesamfrø
Tænd ovnen på 200 grader (ikke varmluft)
Kom farsen i en stor skål. Hak forårsløg og koriander fint og kom det ned til farsen
Riv limeskallen ned i også og tilsæt resten af ingredienserne
Rør det godt sammen og lad farsen hvile lidt
Form frikadellerne med en teske og sæt dem på en plade med dobbelt bagepapir
Bag dem 10 min i ovnen, hvorefter de tages ud og vendes, samt overhældes med lidt teriyaki-sauce
Bag dem 10 min yderligere. Vend evt. en gang mere
Hæld lidt teriyaki over dem igen inden servering
Servér med en dejlig salat til – velbekomme! 🙂
2 Comments CATEGORIES: Ikke kategoriseret TAGGED: aftensmad, asiatisk, kylling, opskrift
GOURMETKOK FOR EN AFTEN MED KYLLING SOM STJERNEN
For nogle uger siden var jeg til et fantastisk arrangement. Vi var en flok mad- og sundhedsbloggere samlet på Kokkeriet, som er en Michelin-restaurant i København. Anledningen var, at Danpo ønsker at skabe mere fokus på kyllingefars, som er en sund og nem men desværre lidt overset råvare i supermarkedet. Vi køber utrolig meget svine- og oksefars, men kyllingen får ofte lov at blive liggende i køledisken. Jeg må indrømme, at jeg sjældent selv køber kyllingefars, for frikadellerne kommer nemt til at blive tørre og mangle smag. Men jeg tror, man skal lade den traditionelle frikadelle være traditionel, og så i stedet for bruge kyllingefarsen til alt muligt andet. For det kan nemlig en hel masse, det fik jeg for alvor bevist den aften.
Vi blev delt i fire hold, som hver skulle lave en ret, hvor kylling indgik. Vi skulle selv finde på, hvad vi ville lave, og så var chefkokken og en anden kok omkring os hele tiden med inspiration og tricks. Vi skulle lave det hele klar og derefter sætte os til bords, og så anrettede kokkene det for os på bedste Michelin-vis og serverede det for os. Jeg kom på dessertholdet, og det var nok der den største udfordring lå med hensyn til at inkorporere kylling! Men vi besluttede os for en pana cotta med smag af saltet karamel, hertil pærer pocheret i citron og vanilje, frysetørrede solbær OG finthakket, sprødstegt kyllingeskind. Sidstnævnte ville jeg helst have undværet, men det kunne sagtens spises, og det gav desserten et helt specielt touch. Desserten i sig selv blev vildt lækker efter min mening, og jeg skal klart lave den igen engang.
Menuen bestod i sin helhed af:
Asiatisk marineret kyllingekødbolle med fenikkelsalat i citronmarinade (marinaden var med citronskal, soja og kyllingefond, salt og peber)
Tærte med tærtebund af kyllingefars og persille, fyld af rødbede, gedeost og skovsyre
Farseret kyllingebryst med lever og hjerte serveret med blomkål i tre variationer og syltede rødløg
Saltet karamel panna cotta med citron og vaniljepocheret pære, sprødstegt kyllingeskind og frysetørrede solbær.
Jeg tror vi alle (også Danpo) blev vildt inspirerede til at bruge kyllingefars mere i madlavningen, og det var virkelig nogle imponerende ting, der kom ud af det.
Bruger I kyllingefars? Modtager gerne tips til lækre retter, hvor det kan indgå!
Find mere inspiration og opskrifter her
Leave a Comment CATEGORIES: Madtips og opskrifter TAGGED: kylling, madlavning
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·